BG   BG 
 
 
 ЕВРОПЕЙСКА  
КОМИСИЯ   
Страсбург, 14.12.2021 г.  
SWD(2021) 473 final  
 
РАБОТЕН ДОКУМЕНТ НА СЛУЖБИТЕ НА КОМИСИЯТА  
 
РЕЗЮМЕ НА ДОКЛАДА ЗА ОЦЕНКАТА НА ВЪЗДЕЙСТВИЕТО,  
 
придружаващ  
Предложение за  
РЕГЛАМЕНТ НА ЕВРОПЕЙСКИЯ ПАРЛАМЕНТ И НА СЪВЕТА  
 
относно насоките на Съюза за развитието на трансевропейската транспортна 
мрежа, за изменение на регламенти (ЕС) 2021/1153 и (ЕC) № 913/2010 и за отмяна 
на Регламент (ЕС) № 1315/2013  
 
{COM(2021)  812 final}  - {SEC(2021)  435 final}  - {SWD(2021)  471 final}  -
 {SWD(2021)  472 final}   
 
1 Обобщена оценка на въздействието  
Оценка на въздействието относно предложението за преразглеждане на Регламент (ЕС) №  1315/2013 — 
Насоки на Съюза  за развитието на трансевропейската транспортна мрежа (TEN -T). 
A. Необходимост от действия  
Защо? В какво се състои разглежданият проблем?  
Настоящата оценка на въздействието представлява основата за законодателно предложение за 
преразглеждане на Регламент (ЕС) №  1315/2013 — Насоки на Съюза за развитието на 
трансевропейската транспортна мрежа (TEN -T). Това е ключово действие на Европейския зел ен пакт и 
стратегията за устойчива и интелигентна мобилност. Целта на Регламента за TEN -T е да се изгради 
ефективна мултимодална мрежа в целия ЕС от железопътни линии, вътрешни водни пътища, маршрути 
за морски транспорт на къси разстояния и пътища, които с а свързани с градски възли, морски 
пристанища и пристанища по вътрешните водни пътища, летища и терминали в целия ЕС. Проблемите, 
върху които се фокусира  преразглеждането, са недостатъчните и/или непълни стандарти за 
инфраструктурата на TEN -T и липсата на  интегриране на стандартите за инфраструктурата за 
алтернативни горива в трансевропейската транспортна мрежа (TEN -T), които оказват отрицателно 
въздействие върху климата и околната среда. Второ, в мрежата на TEN -T е налице недостиг на 
капацитет и недостатъ чна свързаност с всички региони, което възпрепятства мултимодалността. Трето, 
трябва да се обърне внимание на недостатъчната безопасност и надеждност на инфраструктурата на 
TEN-T. И накрая, инструментите за управление са неподходящи в сравнение с новите по требности, а 
структурата на мрежата TEN -T се нуждае от преглед, за да се повиши съгласуваността с други политики.  
Какво се очаква да бъде постигнато с настоящата инициатива?  
Преразглеждането на TEN -T има за цел постигането на четири основни цели. На първо място, то има за 
цел да направи транспорта по -екологосъобразен чрез осигуряване на база от подходяща 
инфраструктура за облекчаване на задръстванията и намаляване на емисиите на парникови газове и 
замърсяването на въздуха и водата чрез стимули за пренасочване на търсенето на транспортни услуги 
към устойчиви форми на транспорт, например чрез прилагането на нови стандарти за TEN -T. На второ 
място, то има за цел да се улесни безпр епятственият и ефикасен транспорт, да се насърчи 
мултимодалността и оперативната съвместимост между видовете транспорт по TEN -T и да се интегрират 
по-добре градските възли в мрежата. Третата му цел е да се повиши устойчивостта на TEN -T спрямо 
изменението н а климата и други природни или причинени от човека бедствия. И на последно място, но 
не по важност, в него се посочва необходимостта  от подобряване на ефективността на инструментите за 
управление на TEN -T, от рационализиране на инструментите за докладване  и наблюдение и от 
преразглеждане на структурата на мрежата TEN -T.  
Каква е добавената стойност от действие на равнището на ЕС?   
Голямата добавена стойност от ЕС за TEN -T беше едно от основните заключения от оценката на 
настоящия Регламент за TEN -T. Ясно  е, че съсредоточаването на усилията за създаване на обща за 
целия ЕС транспортна мрежа, насочена към премахване на участъците със затруднения и липсващите 
връзки, по -специално през границите, е ясно признато като визия и представлява постижение с добър 
напредък, ползите от което надхвърлят изолираните национални действия. От ключово значение е да се 
осигури обща и съгласувана основа в целия ЕС за определяне на „проекти от общ интерес“ и съответно 
за съгласуване на усилията за планиране и изпълнение от широ к кръг участници.  
Б. Решения  
Какви законодателни и незаконодателни варианти на политиката са разгледани? 
Предпочетен ли е даден вариант? Защо?   
За да се отговори адекватно на общите цели на преразглеждането на TEN -T, беше направена оценка на 
три варианта на политиката (ВП) според тяхното икономическо, социално и екологично въздействие. ВП1 
има за цел да се актуализират съществуващите изисквания и стандарти за качество на 
инфраструктурата на TEN -T и предвижда адекватна инфраструктурна основа за внедряване на 
алтернативни горива и интелигентни транспортни системи. Освен това този вариант включва мерки за 
хармонизиране и рационализиране на съществуващ ите инструменти за наблюдение и докладване по 
отношение на TEN -T. Що се отнася до мрежата TEN -T, той включва и преглед на транспортната мрежа и 
транспортните възли. ВП2, базиран на ВП1, представлява поетапна промяна чрез въвеждане на нови, 
по-амбициозни ст андарти за всички видове транспорт, като има за цел да допринесе за декарбонизация, 
намаляване на замърсяването, цифровизация, устойчивост и безопасност на системата на 
 
2 транспортната инфраструктура. В допълнение към това, по -добрата интеграция на градските  възли в 
TEN-T се осигурява чрез специфични изисквания за управление на превоза на пътници и товари към/от 
градовете. Чрез ВП3, който е предпочитан вариант, се ускорява завършването на TEN -T, като се скъсява 
срокът за завършване на определени стандарти и м режови участъци от 2050 г. на 2040  г., и 
същевременно се запазват амбициозните стандарти и изисквания, въведени чрез ВП2. С него също така 
се осигурява широко и последователно развитие на мрежата, което се превръща в съществен преглед на 
проектирането на T EN-T мрежата.  
Кой подкрепя отделните варианти?   
Резултатите от консултациите показват, че голяма част от заинтересованите страни са изразили 
предпочитание  TEN-T да бъде съсредоточена върху комбинация от мерки, насочени към 
декарбонизация, цифровизация и разгръщане на „твърда“ инфраструктура, което съответства на идеите 
от вариант 3. В действителност 34  % от респондентите са поставили този вариант на  първо място, а 
други 12  % — на второ. Най -голяма подкрепа е получена от публичните органи (44  %), предприятията 
(35 %) и гражданите (17  %), които са класирали този вариант на първо място.  
В. Въздействие на предпочитания вариант  
Какви са ползите от предпочитан ия вариант (ако има такъв, в противен случай — от 
основните варианти)?   
ВП3 осигурява значителни икономически ползи, по -специално увеличение на БВП с 0,4  % през 2030  г., 
1,3 % през 2040  г. и 2,4  % до 2050  г. въз основа на базовия сценарий. Това означава увеличение на БВП 
с 57  милиарда евро спрямо базовия сценарий през 2030  г., 229  милиарда евро през 2040  г. и 
467 милиарда евро през 2040  г. С по -големите инвестиции в TEN -T също се създава заетост, което води 
до увеличение на заетостта с приблизително 0,1  % през 2030  г. въз основа на базовия сценарий, 0,3  % 
през 2040  г. и 0,5  % до 2050  г., което се равнява на допълнителни 200  000 заети лица през 2030  г., 
561 000 през 2040  г. и 840  000 до 2050  г. Положителен аспект при ВП3 е и пренасочването на дейностите 
по превоз на товари и пътници към по -устойчиви видове транспорт. Предвижда се дейността на 
железопътния транспорт да нарасне в резултат на очакваното прилагане на нов стандарт за пътническия 
железопътен превоз (скорост по линията 160  km/h), въвеждането на тов арния габарит P400 (който дава 
възможност за използване на полуремаркета върху железопътни вагони), както и разширяването на 
някои железопътни стандарти от основната към широкообхватната мрежа, съчетано с разширяването на 
широкообхватната мрежа. Това се от разява и в по -високия дял, който железопътният транспорт ще 
получи при разпределението на видовете транспорт за сметка на пътния сектор. Въпреки че делът на 
транспорта по вътрешните водни пътища и морския транспорт остава като цяло стабилен, прилагането 
на нови стандарти позволява на сектора да поеме прогнозирания ръст на обема на трафика в ЕС -27 и на 
морския трафик в рамките на ЕС. Освен това се очаква преминаването от автомобилен транспорт към 
видове транспорт с по -малко емисии посредством пакета от мерки , включени във ВП3, да доведе до 
намаляване на емисиите на CO 2 и емисиите на замърсители на въздуха. Намалението на външните 
разходи за емисиите на CO 2, изразено като настояща стойност, се изчислява на около 387  милиона евро 
въз основа на базовия сценарий за периода 2021 —2050  г., а намалението на външните разходи, 
свързани със замърсяването на въздуха, на 420  милиона евро. В допълнение към горепосоченото, 
пътната безопасност се подобрява чрез разширяването на стандарта за автомагистралите и свързаните 
с нег о функции за безопасност във всички мрежови участъци над определен дневен праг на движението, 
с което ще бъде намален броят на загиналите и ранените лица. Намалението на външните разходи в 
резултат на инциденти се изчислява на около 3  930 милиона евро въз основа на базовия сценарий за 
периода 2021 —2050  г., изразено като настояща стойност. Намалението на външните разходи в резултат 
на задръстванията по междуградските пътища се оценява на около 2  891 милиона евро въз основа на 
базовия сценарий за периода 2021 —2050  г. 
Какви са разходите при предпочитания вариант (ако има такъв, в противен случай — при 
основните варианти)?   
С предпочитания вариант се постига най -добрият баланс между изпълнените цели и общите разходи за 
изпълнение. Инвестициите за изпълнение на  всички мерки по ВП3 се оценяват на 247,5  милиарда евро 
въз основа на базовия сценарий, изразени като настояща стойност за периода 2021 —2050  г. Освен това 
административните разходи за частния сектор се оценяват на 8,6  милиона евро въз основа на базовия 
сценарий, изразени като настояща стойност за периода 2021 —2050  г., а тези за публичните органи — на 
25,4 милиона евро. Възникването на други въздействия, свързани с шумовите емисии и потенциалната 
загуба на биологично разнообразие, се очаква да остане много о граничено. Трудно е обаче тези 
въздействия да бъдат количествено определени, тъй като въздействието на шума зависи в голяма 
степен от ситуацията (на движението) на местно ниво, а биоразнообразието — от конкретното 
 
3 местоположение и характеристиките на инфра структурата. И в двата случая в преразглеждането на TEN -
T са включени мерки, които също са съобразени с принципа за ненанасяне на значителни вреди.  
Какви ще са последиците за големите предприятия, МСП и микропредприятията?  
Модернизирането на инфраструктурата за комбиниран железопътен транспорт и на терминалите ще 
създаде възможности за създаване на услуги за МСП, въпреки че в някои сегменти съществуват и 
големи предприятия. Основните заинтересовани страни са железопътните предприятия на пазара  на 
товарни превози, операторите на железопътни товарни терминали, дружествата за товарни превози и 
операторите на пътнически терминали. В сектора на автомобилния транспорт подобряването на зоните 
за почивка и за паркиране на  товарни автомобили за региона лни превози и превози  на дълги 
разстояния ще бъде от полза за големия брой малки дружества за превоз с камиони, собственост на 
водачите, които всъщност са сред най -малките предприятия в областта на транспорта, тъй като зависят 
от гъста и качествена мрежа от зони за паркиране.   
Ще има ли значително отражение  върху националните бюджети и администрации?   
Допълнителните административни разходи въз основа на базовия сценарий, са умерени, по -специално в 
сравнение с амбициозните планове за преразглеждане в рамките на ВП3. Изразени като настояща 
стойност за периода 2021 —2050  г. административните разходи на публичните органи се оценяват на 
25,4 милиона евро (т.е. 15,8  милиона евро за Европейската комисия и 9,6  милиона евро за публичните 
органи на държавите чле нки). Освен това по предварителни оценки  най -голямата част от инвестициите 
ще бъде осигурена от публично финансиране (национални публични фондове, фондове на ЕС) и ще 
възлезе на 244,2  милиарда евро спрямо базовия сценарий, изразена като настояща стойност за периода 
2021 —2050  г. 
Ще има ли други значителни въздействия?   
С ВП3 се добавя важно измерение към целта за сближаване по TEN -T чрез набелязване на градските 
възли и интегриране на пътническите/товарните терминали на цялата територия на ЕС, което играе 
решаваща роля за регионалната свързаност. С ВП3 също така се стиму лира най -добре устойчивостта и 
адаптирането на инфраструктурата на TEN -T към изменението на климата. И накрая, с ВП3 се добавя 
важна стойност за гарантиране на съгласуваност с други политики, като се преразглежда проектирането 
на мрежата TEN -T (например чр ез създаването на европейски транспортни коридори, при което се 
заменят двата съществуващи типа коридори — коридори на основната мрежа и коридори за 
железопътен товарен превоз).  
Г. Последващи действия  
Кога ще се извърши преглед на политиката?  
Законодателното предложение за преразглеждане на Регламент (ЕС) №  1315/2013 се очаква през 
декември 2021  г.